Document ID: /roh_data/filtered/fineweb-2-filterrobots_roh.jsonl.gz/67944

En la Spagna ch'è pertutgada fitg ferm dal coronavirus vul la regenza prolungar per ina davosa giada il stadi d'alarm per in mais enfin la fin da zercladur el vegnia a far la dumonda en il parlament, per ina davosa prolungaziun ha annunzià il primminister Pedro Sanchez en in pled a la naziun.
En la Spagna vegnia il stadi d'alarm crititgà adina pli fitg. A Madrid datti dapi radund in'emna - malgrà il scumond da sa radunar adina dapli protests sin via cunter il primminister Pedro Sanchez. L'ultima giada è il stadi d'alarm vegnì prolungà enfin ils 23 da matg. Cun pli che 27'500 mortoris e varga 230'000 infectads è la Spagna ina da las terras che la pandemia ha tutgà il pli ferm.